b"\n_START_ARTICLE_\nLiuksemburgo ekonomika\n_START_SECTION_\nEksportas\n_START_PARAGRAPH_\nPlieno eksportas sudaro ketvirtadal\xc4\xaf Liuksemburgo eksporto. 'Arcelor' grup\xc4\x97 pagamina 90\xc2\xa0% viso Liuksemburgo plieno produkcijos. Nepaisant didelio \xc4\x97jimo i\xc5\xa1 darbo a\xc5\xa1tuntajame de\xc5\xa1imtmetyje, 'Arcelor' i\xc5\xa1lieka did\xc5\xbeiausiu darbdaviu \xc5\xa1alyje. 'Arcelor' yra did\xc5\xbeiausias pasaulyje plok\xc5\xa1\xc4\x8diojo anglinio plieno bei ilgojo anglinio plieno gamintojas bei yra tarp lyderi\xc5\xb3 ner\xc5\xabdijan\xc4\x8dio plieno gamyboje ir yra tarp did\xc5\xbeiausi\xc5\xb3 firm\xc5\xb3 Europoje pagal platinim\xc4\x85, transformavim\xc4\x85 bei prekyb\xc4\x85. I\xc5\xa1 Liuksemburgo yra kontroliuojami 'Astra' palydovai.\n_START_SECTION_\nPramon\xc4\x97\n_START_PARAGRAPH_\nNuo Antrojo pasaulinio karo pabaigos didel\xc4\x97s pastangos buvo \xc4\xafd\xc4\x97tos stengiantis atne\xc5\xa1ti \xc4\xafvairov\xc4\x99 \xc4\xaf buvusi\xc4\x85 monolitin\xc4\x99 pramon\xc4\x99. Aliuminio, stiklo, cemento, padang\xc5\xb3, magnetini\xc5\xb3 juosteli\xc5\xb3 ir kompiuteri\xc5\xb3 gamintojai \xc4\xafk\xc5\xabr\xc4\x97 gamyklas, buvo \xc4\xafrengtos 'Esch - surgre' ir 'Rosport' u\xc5\xbetvankos. Liuksemburge antra pagal dyd\xc4\xaf Europoje siurblin\xc4\x97 pagamina daug hidroenergijos.\n_START_SECTION_\nPaslaugos\n_START_PARAGRAPH_\nMokes\xc4\x8di\xc5\xb3 nuolaidos, pagalba imant paskolas ir kitos nuolaidos yra si\xc5\xablomos kompanijoms ketinan\xc4\x8dioms \xc4\xafkurti savo gamyklas Did\xc5\xbeiojoje Hercogyst\xc4\x97je. Vis d\xc4\x97lto, nepaisant \xc5\xa1i\xc5\xb3 pastang\xc5\xb3 Liuksemburgo pramon\xc4\x97s darbas \xc5\xbeenkliai krenta, \xc5\xbeym\xc4\x97damas per\xc4\x97jim\xc4\x85 \xc4\xaf paslaug\xc5\xb3 sfer\xc4\x85.\n_START_SECTION_\nFinansai\n_START_PARAGRAPH_\nLiuksemburgas vaidina didel\xc4\xaf vaidmen\xc4\xaf kaip garsus tarptautinis finansinis centras. Daug bank\xc5\xb3 ir svarbi\xc5\xb3 investuotoj\xc5\xb3 investicij\xc5\xb3 at\xc4\x97jo \xc4\xaf sostin\xc4\x99, po 1929 metais priimt\xc5\xb3 ekonomini\xc5\xb3 \xc4\xafstatym\xc5\xb3, tenkinan\xc4\x8di\xc5\xb3 bankus bei Holdingo kompanijas._NEWLINE_Liuksemburge yra priskai\xc4\x8diuojama daugiau kaip 14000 holdingo kompanij\xc5\xb3, apie 1300 investicini\xc5\xb3 fond\xc5\xb3 ir 220 bank\xc5\xb3, kurie sudaro did\xc5\xbeiausi\xc4\x85 bankininkyst\xc4\x97s koncentracij\xc4\x85 visoje Europos Bendrijoje._NEWLINE_Liuksemburgas, patvirtindamas savo kaip svarbaus Euro ry\xc5\xa1i\xc5\xb3 centras, ateityje tur\xc4\x97t\xc5\xb3 pritraukti vis daugiau Europos investicini\xc5\xb3 fond\xc5\xb3.\n_START_SECTION_\nIntegracijos \xc4\xaf ES prad\xc5\xbeia\n_START_PARAGRAPH_\nEkonomikos strukt\xc5\xabra ir geografin\xc4\x97 pad\xc4\x97tis nei\xc5\xa1vengiamai paskatino Liuksemburg\xc4\x85 bendradarbiauti su kitomis valstyb\xc4\x97mis. Nuo 1921 met\xc5\xb3 su Belgija, o nuo antrojo Pasaulinio karo su Belgija ir Nyderlandai sukuriant Beniliuks\xc4\x85, ekonomin\xc4\x99 s\xc4\x85jung\xc4\x85 kuri buvo pirmasis \xc5\xbeingsnis link Europos S\xc4\x85jungos."